Bome het nie boude nie deur RUDI COETZER | Bydraes | Woes - Kreatiewe platform vir Afrikaans
Titel: Bome het nie boude nie
Aantal woorde: 205
Bome sit nie
bome wik of wentel nie
nooit nie uit hulle baan ...
aan die klein jakkalsies nie
of aan die skinderstories
wat die wind
of hewig storm nie .
Bome is dankbaar
vir die voëls wat in hulle nes
vir die opgewonde geselskap
wat veral soggens so vol vreugde is ...
Bome mind nie die son wat hulle verpes
omdat hulle skaduwee
aan moeë reisigers gee .
Bome mind nie hond en man wat teen hulle agterkante pis
of dier wat teen stam
rus of skuur nie .
Bome se favourite kleur
is (roes)bruin en (lower)groen
geel , die oranje van ryplemoen
die pienk en pers van lenteblom
die ryprooi van bessies
die (hemel)blou van lug ...
( en vele ander kleure tussen-in
te veel om op te noem ) .
Bome vurk en stam
kaal en blaar
en gedy in somer se klam .
Bome jaag nie roem
of glorie na nie
neem nie selfies
van hulle self nie
stel hulle self
nooit eerste nie .
bejammer hulle self
( al mag ñ Treurwilger jou dalk anders laat dink) .
Nee , bome staan
bestaan , ontstaan
meer as wat jy dink .
Bome lewe .
( 09/03/2015 23h47
... doen jy ? )
Wow, dis roerend mooi. Stof tot nadenke; bome lewe - doen jy?
4 jaar 6 maande 1 week 1 dag 20 ure oud
"die oranje van ryplemoen" Skitterend!
4 jaar 6 maande 2 weke 3 ure oud
Ek moes dit net weer kom lees.
Dalk moet jy hierdie op pdf of watookal formaat sit met 'n boom sag in die agtergrond en versprei ... ek weet ek sou dit graag op my FB wou deel ...
4 jaar 6 maande 2 weke 14 ure oud
Mooi personifikasie Rudi.
"Bome jaag nie roem
van hulle self nie"
die "van hulle self nie" is vir my plastiekblare wat aan die boom geplak word. Dit is 'n gedwonge en 'n onnodige herhaling wat nie daar is om iets te versterk nie. Kon dalk net wees:
neem nie selfies nie"
"hulle self" en "hulle" kon moontlik ook deurgaans eerder "hulself" en "hul" wees". Dit werk beter.
4 jaar 6 maande 2 weke 16 ure oud
Bome het nie boude nie
As die mens net met ander oë na bome kyk, sal die samelewing 'n plesier wees om deel daarvan te wees.
Jy het goed gedoen met hierdie een.
4 jaar 6 maande 2 weke 22 ure oud
Great titel ook :-D
4 jaar 6 maande 2 weke 1 dag 3 ure oud
Baie beslis het jy die mees kreatiewe brein OOIT . . . dink ek :-) Dis 'n fantastiese gedig. WELGEDAAN!
mmmmmmm, anders as Anria-Luna, is ek van geboorte af 'n boom!
In die veld, kom ek nie terug met diereprentjies nie, maar met boomprentjies. Ek dink ek is deur een getoor. Het al selfs in een gebly met my eerste hoofrol in die grd2 skoolkonsert as Andre die kabouter. Van bome kan jy my min vertel.
Ns: lief jou gedig en sommer vir jou ook omdat jy bome lief!
Groot wysheid. Wat sal die ou tranedal sondewr 'n boom wees.
4 jaar 6 maande 2 weke 1 dag 5 ure oud
eerste 6 reels in soveel eenvoud geskryf is vir my briljant. hele gedig laat my dink. ek kyk met nuwe oe na bome . . . .
4 jaar 6 maande 2 weke 1 dag 6 ure oud
"neem nie selfies
Ek is mal hieroor. Dis uniek. Dis vars.
Ek het jou so bietjie verloor by die kleure. Anders as dit het jy stilletjies die mens se foute uitgewys. Ek dink dit is wat dit so fantasties maak.
4 jaar 6 maande 2 weke 1 dag 7 ure oud
Dalk moet elke mens strewe om soos 'n boom te wees ... wat fine is met my want ek lief bome en ek dink jou gedig is baie awesome, skerp, uniek en kreatief geskryf.
Dalk moet elke mens strewe om soos 'n boom te wees.
4 jaar 6 maande 2 weke 1 dag 13 ure oud
Liefde Genade Vergifnis Die lewe Geluk Kinders Bejaardes Ouers Familie Diens Verhoudings Die natuur vriende Vrouens Mans Avontuur Sosiale kommentaar Kuns Inspirerend Dankbaarheid Verlange Behoefte Vreugde Hoop Seeninge Spiritueel Begeerte Hunkering
378 Nie-lede aanlyn